Εδουάρδος Κάβεντις, 10ος δούκας του Ντέβονσιρ

Ο Εδουάρδος Γουλιέλμος Σπένσερ Κάβεντις, 10ος δούκας του Ντέβονσιρ, αγγλ.: Edward William Spencer Cavendish, 10th Duke of Devonshire (6 Μαΐου 1895 - 26 Νοεμβρίου 1950), γνωστός ως μαρκήσιος του Χάρτινγκτον από το 1908 έως το 1938, ήταν Βρετανός πολιτικός. Ήταν επικεφαλής του κλάδου Ντέβονσιρ της Οικογένειας Κάβεντις . Είχε σταδιοδρομία στον στρατό και στην πολιτική, και ήταν ανώτερος τέκτονας. Το αιφνίδιο τέλος του, προφανώς από καρδιακή προσβολή σε ηλικία 55 ετών, συνέβη παρουσία του ιατρού, και ύποπτου για κατά συρροή δολοφόνου, Τζον Μπόντκιν Άνταμς.

 Νεανική ζωή 
Ο Εδουάρδος γεννήθηκε στις 37, στην οδό Παρκ Λέιν, στο Μέιφαιρ, ως γιος του Βίκτωρα Κάβεντις και της συζύγου του, λαίδης Έβελιν Πέτυ-ΦιτςΜώρις. Το 1908 ο πατέρας του Βίκτωρ έλαβε τη θέση του 9ου δούκα του Ντέβονσιρ, έτσι ο Εδουάρδος έλαβε τον τίτλο ευγένειας μαρκήσιος του Χάρτινγκτον. Ο λόρδος Χάρτινγκτον σπούδασε στο Κολέγιο Ήτον και στο Κολέγιο Τρίνιτυ του Κέιμπριτζ. 

Ήταν, μετά το τέλος τού πατέρα του, ιδιοκτήτης του Τσάτσγουορθ Χάουζ, και ένας από τους μεγαλύτερους ιδιώτες γαιοκτήμονες, τόσο στη Μ. Βρετανία όσο και στην Ιρλανδία.

 Στρατιωτική σταδιοδρομία 
Ο τότε μαρκήσιος του Χάρτινγκτον ξεκίνησε την υπηρεσία του στον Εδαφικό Στρατό ως ανθυπολοχαγός στο Ντέρμπισιρ Γιόμανρυ το 1913. 

Κινητοποιήθηκε με το ξεκίνημα του Α΄ Παγκοσμίου Πολέμου και ήταν υπασπιστής (ADC) στο Προσωπικό Επιτελείο  στο Γενικό Αρχηγείο της Βρετανικής Εκστρατευτικής Δύναμης. Το 1916, όταν προήχθη σε λοχαγό, επανεντάχθηκε στο σύνταγμά του στην Αίγυπτο, και υπηρέτησε στα τελευταία στάδια της εκστρατείας των Δαρδανελίων. Στη συνέχεια επέστρεψε στη Γαλλία, προσχώρησε στις Στρατιωτικές Πληροφορίες, στη συνέχεια στο Γραφείο Πολέμου και στη Βρετανική Στρατιωτική Αποστολή στο Παρίσι, και αναφέρθηκε δύο φορές σε αποστολές.  Το 1919 υπηρέτησε στην βρετανική ειρηνευτική αντιπροσωπεία, που παρευρέθηκε στην υπογραφή της Συνθήκης των Βερσαλλιών, και διορίστηκε MBE.  Έγινε επίσης ιππότης της Γαλλικής Λεγεώνας της Τιμής. 

Συνέχισε να υπηρετεί μετά τον πόλεμο με το σύνταγμά του, το οποίο έγινε 24ος Λόχος Τεθωρακισμένων Οχημάτων (Derbyshire Yeomanry) του Βασιλικού Συντάγματος Τεθωρακισμένων το 1923. Προήχθη σε Ταγματάρχη το 1932 και έγινε Αντισυνταγματάρχης το 1935.  Του απονεμήθηκε το Παράσημο της Εδαφικής Επικράτειας.  Ήταν επίσης επίτιμος συνταγματάρχης του 6ου Τάγματος των Δασοφυλάκων του Σέργουντ από το 1917 έως το 1937, και του διαδόχου του, του 40ού Τάγματος Αντιαεροπορικών Οχημάτων (Δασοφυλάκων του Σέργουντ) των Βασιλικών Μηχανικών. 

 Πολιτική σταδιοδρομία 

 Άλλες πολιτικές θέσεις 

 Οικογένεια 
Το 1917 νυμφεύτηκε τη λαίδη Μαρία Γκασκόιν-Σέσιλ, εγγονή του πρωθυπουργού Ροβέρτου Γκασκόιν-Σέσιλ 3ου μαρκησίου του Σόλσμπερυ. Απέκτησαν πέντε παιδιά: 
 Γουλιέλμος Ιωάννης Ροβέρτος, μαρκήσιος του Χάρτινγκτον (10 Δεκεμβρίου 1917 – 10 Σεπτεμβρίου 1944), νυμφεύτηκε την Κάθλιν Κένεντυ, αδελφή του Τζον Φ. Κένεντυ· σκοτώθηκε εν ώρα μάχης στον Β' Παγκόσμιο Πόλεμο.
 Ανδρέας Ροβέρτος Μπάξτον, 11ος δούκας του Ντέβονσιρ (2 Ιανουαρίου 1920 - 3 Μαΐου 2004), νυμφεύτηκε την εντιμότατη Ντέμπορα Φρίμαν-Μίτφορντ, νεότερη κόρη του Ντέιβιντ Φρίμαν-Μίτφορντ 2ου βαρόνου Ρέντσντεϊλ.
 λαίδη Μαρία Κάβεντις (6 Νοεμβρίου 1922 – 17 Νοεμβρίου 1922).
 λαίδη Ελισάβετ Τζορτζιάνα Άλις Κάβεντις (24 Απριλίου 1926 – 15 Σεπτεμβρίου 2018).
 λαίδη Άννα Έβελιν Μπέατρις Κάβεντις (6 Νοεμβρίου 1927 – 9 Αυγούστου 2010), επισκέπτρια φυλακής· παντρεύτηκε τον Μιχαήλ Λάμπερτ Τρη .

Η αδελφή του δούκα, Δωροθέα, ήταν παντρεμένη με τον πρωθυπουργό Χάρολντ Μακμίλαν. Ο μικρότερος αδελφός του δούκα, Κάρολος, ήταν νυμφευμένος με την Αμερικανίδα χορεύτρια Αντέλ Αστέρ, αδελφή του Φρεντ Αστέρ.

 Το τέλος 
μικρογραφία|Αυλή της εκκλησίας του Αγίου Πέτρου, Έντενσορ. Ο τάφος του Εδουάρδου 10ου δούκα του Ντέβονσιρ, KG, MBE, TD (1895–1950).

 Περιουσία 

 Δείτε επίσης 
 Γερτρούδη Χούλετ

 Σημειώσεις 

 Αναφορές 

 Εξωτερικοί σύνδεσμοι 


Κατηγορία:Βρετανοί στρατιωτικοί του Α΄ Παγκοσμίου Πολέμου
Κατηγορία:Μέλη του Τάγματος της Βρετανικής Αυτοκρατορίας
Κατηγορία:Τάγμα της Περικνημίδας
Κατηγορία:Οικογένεια Κάβεντις